**Abimaterjal operatiivkaardi täitmiseks**

Operatiivkaadri täitmise vajadus tugineb siseministri 07.04.2017 määrusele Ehitisele esitatavad tuleohutusnõuded ja nõuded tuletõrje veevarustusele

<https://www.riigiteataja.ee/akt/104042017014>

**Hoone operatiivkaardi koostamise ja kasutamise eesmärgiks on hoone tundmine ja esmase teabe saamine päästetöö läbiviimiseks.**

Kui hoone puhul on tegu ehitismälestisega, tuleb tabelisse kanda ehitise kultuurimälestiste riikliku registri number.

Ehituse kasutusviis: milleks hoonet kasutatakse, kui on kirik, võib julgelt märkida, et kirik.

Infot hoone kõrguse kohta, saab hoone projektist. Hoone korruselisuse saab teada ehitisregistrist [www.ehr.ee](http://www.ehr.ee). Muinsuskaitsealuste hoonete puhul tasub pöörduda ka Muinsuskaitseameti arhiivi poole [arhiiv@muinas.ee](mailto:arhiiv@muinas.ee) või 640 3024.

Selgitus tuleohutusklasside kohta:

**TP1**: tulekindel (tähis TP1) – ehitise kandekonstruktsioon ei tohi ettenähtud aja jooksul tulekahjus variseda, kusjuures üldjuhul sellise ehitise kandekonstruktsioon tulekahjus ei varise;

**Sisuliselt tähendab et hoone vahelaed ja seinad on kivist.**

**TP2**: tuldtakistav (tähis TP2) – ehitise kandekonstruktsioon ei tohi ettenähtud aja jooksul tulekahjus variseda, kusjuures ettenähtud aeg on lühem tulekindla ehitise suhtes ettenähtud ajast;

**Sisuliselt tähendab et hoone vahelaed on puidust ja seinad on kivist.**

**TP3**: tuldkartev (tähis TP3) – ehitise kandekonstruktsioonile ei seata nõudeid kandekonstruktsiooni tulepüsivuse suhtes.

**Sisuliselt tähendab et hoone vahelaed on puidust ja seinad on puidust, ehk puithoone.**

Kui hoone on kivist seinte ja lagedega, kuid siseruumis on nt puitrõdu, võib hoonet siiski käsitleda kiviehitisena. Tuleohutusklassi määramisel on oluline, mis materjalist on hoone **kandvad konstruktsioonid**.

Selgitus automaatse tulekahjusignalisatsioonisüsteemi kohta:

Kui automaatse tulekahjusignalisatsioonisüsteem on hoonel olemas, tuleb sõnastada keskseadme asukoht, kui süsteemi ei ole, siis tuleb märkida „puudub“.

Selgitus suitsutõrje käivitustaseme kohta:

Käsitsi – see tähendab akende ja uste avamist käsitsi

Mehaaniline – uksed ja aknad avanevad nupuvajutusega

Täisautomaatne – spetsiaalselt projekteeritud ventilatsioonisüsteem, mis on mõeldud tulekahju korral suitsu eemaldamiseks.

Lähima tuletõrje veevõtukoha saab teada kohalikust vee-ettevõttest (hüdrandid), selle puudumisel kohalikust omavalitsusest või Päästeametist.

Nt Tallinnas tuleb esitada meili teel avaldus Tallinna Veele, kes annab seejärel kaheksa tööpäeva jooksul teada, kus hoone lähim hüdrant asub.

Evakueeritavate kogunemispunkti asukoht: hoonest ohutul kaugusel asuv ala, kuhu ohuolukorras hoonest lahkunud inimesed saavad koguneda.

Lisaohud: igasugused täiendavad ohud, mis kaasnevad, nt kui hoone lähedal on midagi plahvatusohtlikku (balloone), elektrisõlmi jms.

Muud täpsustused: nt kuidas saab hoonele ligi päästeauto. Päästeautoga sisenemiseks vajalikud mõõtmed avale on 4 m lai ja 4,5m kõrge.

Kaitsmist vajavate väärtuslike esemete andmed

Lisada esemeid tähtsuse järjekorras. Kõige olulisem objekt esimeseks.

Kaitsmist vajavate väärtuslike esemete andmete lahtreid saab kas lisada või vähendada vastavalt loetletud esemete hulgale.

Nimekirja koostamisel on abiks Muinsuskaitseamet koos maakonna vaneminspektori ja kunstimälestiste peainspektoriga.

**Sissepääsude kõrvale paigaldatavate hoone plaanide koostamise juhis**

Kui asutus ei ole enesekontrolli kohuslane, sh **kirikud**, **kogudused**, on hoone ruumiplaani koostamiseks soovitatav aluseks võtta viidatud määruse Lisa 1 näidisskeem. (<https://www.riigiteataja.ee/aktilisa/0000/1335/6586/13356620.pdf>). Skeemile saab vajadusel lisada info konkreetse hoone kohta. **Skeem võib olla käsitsi teostatud!** Skeemile tuleb märkida ka ATS keskseadme asukoht, sest keskseadme asukoha eelinfot päästjatel ei ole.

Kui asutus on enesekontrooli kohuslane (so lasteaiad, koolid, majutusasutused, ravi-ja hoolekandeasutused, kaubanduskeskused, suuremad põllumajandus- ja tööstushooned, kõrghooned, maaalused garaažid, elutähtsat teenust pakkuvad hooned), peab tulekahju korral tegutsemise plaan sisaldama skeeme, mis vastavad viidatud määruses § 11 kehtestatud nõuetele (<https://www.riigiteataja.ee/akt/13356586>). ATS paiknemisskeemid ei vasta nimetatud nõuetele ja määruse § 11 nõuetele vastavad skeemid tuleb eraldi koostada tulekahju korral tegutsemise plaani koosseisu.

Mälestiste seisukohalt on kõige turvalisem balloonkustuti **süsihappegaasikustuti**.

Täiendavat infot balloonkustutite kohta leiab siit: <http://www.tulekustuti.ee/et/tulekustutid/tulekustuti-liigitus-tulekustutusaine-jargi>